*ОБЩИНА МАДАН*

 *ОБЛАСТ СМОЛЯН*

*ДОКУМЕНТАЦИЯ*

*За участие в публично състезание по реда на гл.25*

*от ЗОП с предмет:*

***„Доставка на нeтна електрическа енергия и избор на коoрдинатор на балансираща група на община МАДАН”***

2017

**СЪДЪРЖАНИЕ**

**Общи условия**

1. Предмет на обществената поръчката;
2. Място на доставка на електрическа енергия;
3. Срокът за изпълнение на договора ;
4. Правно основание и мотиви за избор на процедурата за възлагане на поръчката
5. Минимални изисквания във връзка с изпълнение на предмета на поръчката
6. Обособени позиции;
7. Възможност за представяне на варианти в офертите;
8. Стойност на поръчката;
9. Схема на плащане;
10. Срок на валидност на офертата.

**Техническа спецификация**

1. Месечното потребление на електрическа енергия за 12 месеца;
2. Прогнозно количество.
3. Други изисквания

**Обяснителна записка**

1. Предлаган подход и стратегия за изпълнение на поръчката;
2. Управление на риска.

**Изисквания към участниците**

1. Лично състояние;
2. Критерии за подбор;
3. Изисквания към участници обединения;
4. Използване капацитета на трети лица и на подизпълнители;
5. Допълнителни указания при попълване на ЕЕДОП.

**Критерий за възлагане на поръчката**

**Сключване на договор. Гаранция за изпълнение**

**Провеждане на процедура**

1. Предоставяне на разяснения;
2. Конфиденциалност;
3. Подаване на оферта на хартиен носител;
4. Процедура по обжалване.

**ПРИЛОЖЕНИЯ**

Приложение 1 Техническа спецификация

Приложение 2 Образци на документи

Приложение 3 Проект за договор

**Общи условия**

## 1. Предмет на поръчката

## Предмет на настоящата процедура е „*Доставка на нетна електрическа енергия ниско напрежение и избор на кординатор на балансираща група на община Мадан“.* Отнася се за всички общински обекти на територита на общината.Включване на обектите в Стандартна балансираща група с координатор Изпълнителя.Осигуряване на услуга по прогнозиране на потреблението, изготвяне и подаване на почасови графици от координатора на балансиращата група, отговорност за балансиране на всички дейности, свързани с участие в либерализирания пазар на електрическа енергия на възложителя.

## 2. Място на доставка на електрическа енергия

Място на доставка на електрическа енергия са обектите на възложителя – на територията на Община Мадан, обл. Смолян, ул. „Обединение” № 14, град Мадан.

Точките за свързване към ел.мрежата на ЕВН в общината са – 138, разположени са в общинския център град Мадан и 43 селища и махали – Арпаджик, Борика, Бориново, Боровина, Букова поляна, Буково, Вехтино, Високите, Враница, Върба, Върбина, Въргов дол, Габрина, Галище, Дурало, Долие, Каспско, Кориите, крайна, Крушев дол, Купен, Леска,Лещак, Ливаде, Ловци, Миле, Митовска, Мъглища, Петров дол, Печенска, Планинци, Равнил, Равнище, Равно нивище, Рустан, Средногорци, Стайчин дол, Студена, Тънкото, Уручовци, Цирка, Чурка, Шаренска.

Второстепенните разпоредители с общински средства или с делегирани бюджети – 18 обекта в рамките на общината:

|  |  |
| --- | --- |
| **№** | **Обект** |
| 1 | СОУ "Отец Паисий" град Мадан |
| 2 | ОУ"Н.Й.Вапцаров" град Мадан |
| 3 | ОУ "П.Р.Славейков",село Средногорци |
| 4 | ОДЗ "Елица"град Мадан |
| 5 | ЦДГ към СОУ „Отец Паисий“ град Мадан |
| 6 | ЦДГ "Веселина" град Мадан |
| 7 | СОУ "Св.СВ.Кирил и Методий" село Върбина |
| 8 | ОУ "П.Р.Славейков" село Средногорци |
| 9 | ОУ "Христо Ботев" село Букова поляна |
| 10 | ОУ"Васил Левски" и ЦДГ Детелина, село Боровина |
| 11 | ЦДГ „Мир“, село Върбина |
| 12 | ЦДГ „Пролет“, село Букова поляна |
| 13 | МБАЛ "проф.Константин Чилов" град Мадан |
| 14 | Хоспис, ЦРСИ и ДЦСХ град Мадан |
| 15 | Музей и клуб ,Мадан |
| 16 | Градска библиотека град Мадан |
| 17 | Общежитие „СМК“ град Мадан |
| 18 | „Бизнесинкубатор“ град Мадан |

Всички обекти се отчитат с 4 клиентски номера:

|  |
| --- |
| **КН: 1000561371 - 134 Обекта ДДС номер: BG000614984** |
| **КН: 1000561371 - 1 Обект ДДС номер: BG000614984** |
| **КН: 1000561635 - 1 Обект ДДС номер: BG 000607954** |
| **КН: 1010114105 - 2 Обекта ДДС номер: BG000614984** |

В Приложение 1 – „Техническа спецификация“ - са приложени всички данни за обектите с разходните параметри за 12 месеца.

**3.Срокът за изпълнение на договора** е за период от 12 месеца и влиза в сила от датата на регистрация на първия график за доставка. Графикът следва да се регистрира в първия месец, в който законно може да се извършва регистрация на график, след излизането на свободния пазар, съгласно Правилата за търговия с електрическа енергия.

**4. Правно основание и мотиви за избор на процедурата за възлагане на поръчката**

* Възложителят обявява настоящата процедура на основание чл.18 ал.1,т.12 във връзка с чл. 20, ал. 2, т. 2 от ЗОП.
* За нерегламентираните в настоящите Указания условия по провеждането и възлагането на процедурата, се прилагат разпоредбите на Закона за обществените поръчки (ЗОП), Правилника за прилагане на закона за обществените поръчки (ППЗОП) и приложимите подзаконови, национални и международни нормативни актове съобразно предмета на поръчката.
* Предвид планираната стойност на доставките и след съобразяване на обстоятелството за планирани обществени поръчки със същия или сходен предмет в рамките на същата календарна година и в рамките на предходните 12 месеца, съгласно разпоредбите на чл. 18 във връзка с чл. 20 и чл. 21 от ЗОП и в изпълнение на чл. 17, ал. 1 от ЗОП, Възложителят провежда някоя от предвидените в ЗОП процедури и прилага предвидения в закона ред за възлагане.
* При съобразяване на изискванията на разпоредбата на чл. 27 от ППЗОП и предвид обстоятелството, че естеството на доставката позволява достатъчно точно да се определят техническите спецификации, както и не са налице условията за провеждане на някоя от другите процедури по чл. 18 от ЗОП, настоящата обществена поръчка следва да бъде възложена по предвидения в **чл.18, ал.1, т.12 от ЗОП ред и вид процедура – Публично състезание.**
* Провеждането на горепосочената процедура гарантира в най-голяма степен публичността на възлагане на настоящата обществена поръчка, респективно прозрачността при разходването на публичните средства, целта на закона, като се защити обществения интерес и едновременно с това – да се насърчи конкуренцията, като се създадат равни условия и прозрачност при възлагането на поръчката.

**5. Обособени позиции**

В процедурата не се предвиждат обособени позиции.

Предметът на обществената поръчка не включва обособени позиции, тъй като се отнася за вид доставка, когато броят на обектите в балансиращата група е по - голям, създава се условие за групов ефект на балансиране - участниците взаимно се балансират в рамките на групата и това намалява общият измерен небаланс на групата.Финансовите разходи за небаланси са по-малки в сравнение в случаите в които всеки член на групата се балансира сам.

## 6. Възможност за представяне на варианти в офертите

 Не се допускат варианти в офертите.

**7.Стойност на поръчката**

Стойността на поръчката се изчислява в лева без ДДС (данък върху добавената стойност) и се предлага от участника в Ценовото предложение.

В стойността на договора за доставка на електрическа енергия се включват всички разходи, свързани с качественото и срочно изпълнение на поръчката в описания вид и обхват.

 Договорът е обект на облагане с данъци и такси, включително ДДС, съгласно законодателството на Република България***.***

**Максималната единична цена за доставката на един MWh нетна активна електрическа енергия е 90,00 лв. (деветдесет лева) без ДДС, като участниците нямат право да оферират над тази цена за един MWh нетна активна електрическа енергия.**

В определената максимална единична цена за доставка на един MWh нетна активна електрическа енергия е включена:

* цената за доставка на нетната активна електрическа енергия на ниско напрежение без Изпълнителят допълнително да начислява суми за излишък и недостиг, нито такса за участие в балансиращата група. В случай на небаланси на електрическата енергия същите са за сметка на Изпълнителя.
* всички разходи, свързани с пълната процедура по регистриране и изваждане на обектите на Възложителя на свободния пазар на електроенергия;
* разходите за извършване на енергиен мониторинг и представянето на Възложителя на необходимите графици, които се регистрират в ЕСО;
* администрирането на графиците и обмена на информация с лицензираното ЕРП на територията, на която се намира съответната измервателна точка;
* изготвянето на подробен индивидуален анализ на характерния товаров профил на Възложителя с цел оценка на енергийната му ефективност;
* регистрираните небаланси (положителни, отрицателни), разходите по изготвяне на прогнози и всички други разходи, свързани с участието на Възложителя на свободния пазар на електроенергия;
* разходи за балансиране на електроенергийната система за снабдяване.

Данните в ценовото предложение се отпечатват или попълват с неизтриваемо мастило и се подписват от лице или лица, надлежно упълномощени за това от името на участника.

 **Прогнозната стойност на поръчката е 126 879(сто двадесет и шест хиляди осемсотин седемсдесет и девет лева) без ДДС, която се явява и максимална обща стойност за офериране от участниците при подаване на оферта.**

В общата прогнозната стойност на поръчката са включени освен цената на ел.енергията и регулираните от КЕВР акцизите по чл.20, ал.2, т.17 от Закона за акцизите и данъчните складове, определената с решение на КЕВР такса „задължение към обществото“, мрежови услуги (такси „пренос и достъп“ към електроразпределителната и електропреносната мрежи), както и нормативно определени добавки към цената на електрическата енергия съгласно ЗЕ и ПТЕЕ.

## 8. Схема на плащане

 Настоящата поръчка се финансира със собствени средства на Възложителя, като средствата ще се изплащат по следния начин:

Плащането се извършва един път в месеца, след издаване на фактура за реално използваното количество електрическа енергия. Датата на издаване на фактурата е до 10 (десет) календарни дни след изтичане на календарния месец, за който ще се извършва плащането. Отчетен период е един календарен месец. Срокът на плащане е до 30 (тридесет) календарни дни след получаване на надлежно оформена данъчна фактура и нейното потвърждаване.

## 9. Срок на валидност на офертата – 60 календарни дни

**Техническа спецификация**

**1.Месечното потребление** на електрическа енергия по видове за 12 месеца :

|  |
| --- |
| **138 броя точки на свързване** |
| **период** | **кВтч** |
| 2016 -2017 | **АЕ НН** | **АЕ дневна НН** | **АЕ нощна НН** | **АЕ върховна НН** | **СрН** | **АЕ НН** |
| юли | 11722 | 11348 | 10105 | 1568 | 370 | 35113 |
| август | 11075 | 11781 | 8163 | 2035 | 408 | 33463 |
| септември | 12111 | 11729 | 7610 | 1778 | 564 | 33792 |
| октомври | 17463 | 17402 | 7948 | 5622 | 991 | 49427 |
| ноември | 27694 | 38281 | 11528 | 5486 | 1106 | 84095 |
| декември | 28886 | 56597 | 19895 | 6362 | 2218 | 113959 |
| януари | 32658 | 67435 | 22224 | 7091 | 1959 | 131367 |
| февруари | 34669 | 60955 | 17232 | 6489 | 1523 | 120868 |
| март | 24813 | 42769 | 11439 | 3693 | 1312 | 84026 |
| април | 23443 | 28872 | 14950 | 4408 | 826 | 72499 |
| май | 12863 | 14151 | 8930 | 3284 | 683 | 39911 |
| юни | 12185 | 11671 | 12019 | 1694 | 438 | 38006 |
|   | **249582** | **372993** | **152043** | **49510** | **12398** | **836526** |

*Разпределението на количеството ел. енергия по обекти е посочено в* ***Приложение 1 - „Техническа спецификация“.***

**2.Прогнозно количество**

 **Прогнозното количество необходима нетна активна електрическа енергия за нуждите на Община Мадан за следващите 12 месеца е с прогнозна стойност от 837 MWh.**

Всеки участник, към своето Предложение за изпълнение на поръчката - **Образец № 3,** следва да приложи „Обяснителна записка”, включваща предложенията му, свързани с организацията и изпълнение на дейностите по доставка на електрическа енергия и управлението на риска.

**3. Други изисквания**

* Изготвяне от Изпълнителя на дневните почасови товарови графици и покриването на техните небаланси и параметрите за тяхното формиране за срока на договора. Този дневен график ще бъде общ вид на очаквания часови енергиен товар. Дневният график обхваща 24 часа, започвайки от 00:00 ч. до 24:00 ч. за съответния ден.
* Изпращане от Изпълнителя на почасовите дневни графици за доставка на ЕСО, в съответствие с разпоредбите на ПТЕЕ. Своевременно администриране на графиците и обмен на информация с ЕСО ЕАД.
* Координиране и балансиране на количествата нетна електрическа енергия.
* Генериране на различни справки – графично и таблично представяне на договорени и измерени количества електрическа енергия, небаланси.
* Поддържане и предаване от Изпълнителя на електронна база от данни за часовото и месечното електропотребление .
* Оказване на съдействие в процеса на регистрация обекта на Възложителя.
* Участникът следва да декларира броя на членовете, присъединени към стандартна му балансираща група.

**Приложената от участника "Обяснителна записка" следва да съдържа минимум**

**1.Предлаган подход и стратегия за изпълнение на поръчката**

Следва да се разпише подхода за изпълнение на предмета на поръчката, отнасящ се до всички дейности на изпълнение при евентуалното възлагане на договора и да се предложи последователността и взаимообвързаността на предвидените от него дейности за изпълнение на доставките на електрическа енергия за нуждите на Община Мадан, в зависимост от представения технологичен подход за постигането на целите на договора. Участникът следва да опише начина на изпълнение, организацията и съпътстващите дейности за изпълнение предмета на поръчката; начина на балансиране-прогнозиране на потреблението, администриране на часовите графици за потребление на Възложителя и обмена на информация. Следва да се обхванат всички дейности, необходими за изпълнението предмета на поръчката, отчитайки времето за подготвителните дейности, дейностите по изпълнението на дейността, както и всички други дейности, необходими за постигане целите на договора. Също така следва да се посочат ресурсната обезпеченост на участника за изпълнение на предмета на поръчката, както и вътрешните организационни връзки. Да се опише разпределението на техническите средства и човешкия ресурс за изпълнението на всички дейности. В стратегията да се представи описание на системата за енергиен мониторинг и средствата (собствени или наети) за измерване и комуникация, чрез които участникът го осъществява.

**2.Управление на риска**

Обяснение на потенциалните рискове, които могат да възникнат и да окажат влияние върху изпълнението на договора – следва да се определи начин/и за преодоляване на рисковете или за тяхното минимизиране и да опишат потенциалните предпоставки (допускания) за успешното изпълнение на договора, като за всеки от рисковете да се посочи обхват и степен на въздействие на риска върху изпълнението на обществената поръчка, мерки за недопускане/предотвратяване на риска, в приложимите случаи, съответно обосновка за невъзможността да се предприемат подобни мерки в конкретния случай и мерки за преодоляване последиците на риска при неговото проявление.

 Рискове, които могат да окажат влияние върху изпълнението на договора за доставка на електрическа енергия, но не се ограничават само до изброените са:

**-** загуба на лицензия или преустановяване на дейността временно или частично.

**-** загуба на доставчици.

- промяна на цените им за периода на договора.

- появата на големи небаланси в балансиращата група на Възложителя и при Възложителя.

- избягване на наказателни спирания.

- контрол върху търговското мерене и осъществяване на съответствие с контролното мерене.

**Предложението за изпълнение на поръчката - Образец №3и Обяснителната записка, приложена към него, следва да бъдат в пълно съответствие с настоящите Техническите спецификации.**

Когато Предложението за изпълнение на поръчката и/или Обяснителната записка не съответстват на техническите спецификации участникът ще бъде отстранен от участие в обществената поръчка.

Участник, чиято Обяснителна записка показва вътрешна несъвместимост и/или противоречие, по отношение на технология, организация, човешки ресурси или др., както и в които има наличие на паразитни текстве, отнасящи се до други процедури, други възложители или изпълнители, се отстранява от по-нататъшното участие в процедурата.

**Изисквания към участниците**

Съгласно чл. 101, ал. 8-11 от ЗОП, всеки участник в процедура за възлагане на обществена поръчка има право да представи само една оферта. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта. В процедура за възлагане на обществена поръчка едно физическо или юридическо лице може да участва само в едно обединение. Свързани лица не могат да бъдат самостоятелни участници в една и съща процедура.

В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява доставки съгласно законодателството на държавата, в която то е установено.

**1.Лично състояние на участниците**

Участникът декларира липсата на основанията за отстраняване и съответствие с критериите за подбор чрез представяне на ЕЕДОП. В него се предоставя съответната информация изисквана от Възложителя, и се посочват националните бази данни или публични регистри, в които се съдържа информация за декларираните обстоятелства или компетентни органи, които съгласно законодателството на държавата, в която участникът е установен, са длъжни да предоставят информация.

**1.1. На основание чл. 54 ЗОП**, възложителят отстранява от участие в процедурата за възлагане на обществената поръчка участник, когато:

1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1.1.1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила, освен когато се налага да се защитят особено важни държавни или обществени интереси и/или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година;

4. е налице неравнопоставеност в случаите по чл. 44, ал. 5 от ЗОП;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

7. е налице конфликт на интереси, който не може да бъде отстранен.

Основанията по т. 1, 2 и 7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

За удостоверяване на липсата на основания за отстраняване участниците следва да попълнят Единен европейски документ за обществени поръчки (ЕЕДОП).

**1.2. Други** **основания за отстраняване от участие**

Съгласно чл. 107 ЗОП освен на основанията по чл. 54 от ЗОП възложителят отстранява от процедурата:

 1. участник, който не отговаря на поставените критерии за подбор или не изпълни друго условие, посочено в обявлението за обществената поръчка или в документацията;

 2. участник, който е представил оферта, която не отговаря на предварително обявените условия на поръчката;

 3. участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5 ЗОП;

 4. участници, които са свързани лица.

**1.3.Основания за отстраняване, свързани с националното законодателство**

 Възложителят отстранява от процедурата участник, за когото са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици. За удостоверяване на това обстоятелство участникът следва да попълни част III., буква „Г“ от ЕЕДОП.

***За удостоверяване на това обстоятелство участникът следва да попълни част III, Раздел „Г“ от ЕЕДОП.***

1. Възложителят отстранява от процедурата участници, които са свързани лица.

 ***За удостоверяване на това обстоятелство участникът следва да попълни част III, Раздел „Г“ от ЕЕДОП.***

1. Възложителят отстранява от процедурата участник, за когото са налице обстоятелствата по чл. 4, ал. 7, във връзка с чл. 6, ал. 2 от Закона за мерките срещу изпирането на пари.

***За удостоверяване на това обстоятелство участникът следва да попълни част III, Раздел „Г“ от ЕЕДОП.***

**2.Критерии за подбор на участниците**

**2.1.Годност (правоспособност) за упражняване на професионална дейност**

* Участникът следва да притежава лиценз, издаден от КЕВР за „Търговия с електрическа енергия“, съгласно чл. 39, ал. 1, т. 5 от Закона за енергетиката (ЗЕ) и/или за „Производство на електрическа енергия”, съгласно чл. 39, ал. 1, т. 1 от Закона за енергетиката (ЗЕ), включващ права и задължения, свързани с дейността „координатор на балансираща група“, съгласно чл. 39, ал. 5 от ЗЕ.

Представя се заверено копие на валиден лиценз, издаден от КЕВР за „Търговия с електрическа енергия“, съгласно чл. 39, ал. 1, т. 5 от Закона за енергетиката (ЗЕ) и/или за „Производство на електрическа енергия”, съгласно чл. 39, ал. 1, т. 1 от Закона за енергетиката (ЗЕ), включващ права и задължения, свързани с дейността „координатор на балансираща група“, съгласно чл. 39, ал. 5 от ЗЕ.

*В случай че участникът участва като обединение/консорциум, което не е юридическо лице, минималното изискване за притежаване на лиценз, издаден от КЕВР, съгласно чл. 39, ал. 1, т. 1 и/или т. 5 от Закона за енергетиката (ЗЕ), се отнася за всеки член от обединението/консорциума, който ще извършва дейностите по доставка на електрическа енергия и „координатор на балансираща група“.*

Настоящото обстоятелство се декларира в ЕЕДОП в част IV, раздел „А“ -„Годност“ като посочат номера, под който са вписани в публичния регистър, поддържан от КЕВР и номера на лицензията.

* Участникът следва да притежава регистрация в „Регистър на координаторите на стандартни балансиращи групи“ на „Електроенергиен системен оператор” ЕАД

Представя се декларация, в свободен текст, с която декларира че е регистриран в „Регистър на координаторите на стандартни балансиращи групи“ на „Електроенергиен системен оператор” ЕАД, с посочване на EIC код.

*В случай че участникът участва като обединение/консорциум, което не е юридическо лице, минималното изискване за регистрация в Регистъра на координаторите на стандартни балансиращи групи на ЕСО ЕАД, се отнася за този член на обединението, който ще извършва дейностите по доставка на електрическа енергия и „координатор на балансираща група“.*

Настоящото обстоятелство се декларира в ЕЕДОП в част IV, раздел „А“ -„Годност“.

**2.2.Икономическо и финансово състояние**

Възложителят няма поставени изисвания по отношение на икономическото и финансовото състояние на участниците.

**2.3. Технически и професионални способности**

* Участникът, през последните 3 (три) години, считано от датата на подаване на офертата, следва да е изпълнил доставка/доставки, с която/които да е доставена не по-малко от 2000 MWh електрическа енергия. На основание чл. 67, ал. 5 във връзка с чл. 64, ал. 1, т. 2 и чл. 63, ал. 1, т. 1, буква „б”от ЗОП, е необходимо участникът да представи списък на доставките, с посочване на стойностите, датите и получателите, заедно с доказателство за извършената доставка. Доказателството за извършена доставка се представя под формата на удостоверение, издадено от получателя/ ползвателя или от компетентен орган, или чрез посочване на публичен регистър, в който е публикувана информация за доставката. От удостоверенията следва да бъдат видни обема на конкретните извършени доставки и изпълнителя, който ги е реализирал. Описаните удостоверения се прилагат към офертата в заверено от участника копие и в тях следва да се съдържа подпис на издателя.

**3.Изисквания към участници обединения**

В случай, че участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Възложителят не поставя каквито и да е изисквания относно правната форма, под която обединението ще участва в процедурата за възлагане на поръчката.

Когато участникът е обединение, което не е регистрирано като самостоятелно юридическо лице, се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

3.1. правата и задълженията на участниците в обединението;

3.2. дейностите, които ще изпълнява всеки член на обединението;

3.3. уговаряне на солидарна отговорност между участниците в обединението.

 Когато участникът е обединение, което не е юридическо лице, следва да бъде определен и посочен партньор, който да представлява обеденението за целите на настоящата обществена поръчка.

В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че обединението не е регистрирано по БУЛСТАТ, при възлагане изпълнението на дейностите, предмет на настоящата обществена поръчка, участникът следва да извърши регистрацията по БУЛСТАТ, след уведомяването му за извършеното класиране и преди подписване на договора за възлагане на поръчката.

**4.Използване капацитета на трети лица и на подизпълнители**

**4.1.** На основание чл. 65, ал. 1 от ЗОП участникът може да се позовава на капацитета на трети лица по отношение на критериите, свързани с техническите способности и професионална компетентност. Съгласно чл. 65, ал 4 от ЗОП третите лица трябва да отговарят на посочените критерии за подбор, за доказването на които участникът се позовава на техния капацитет, както и за тях трябва да не са налице основанията за отстраняване от процедурата. Съответствието с критериите за подбор се доказва с представяне на отделен ЕЕДОП за третото лице (чл 67, ал. 2 от ЗОП). В случай че участникът ще използва капацитета на трети лица, той трябяа да докаже, че ще разполага с техните ресурси, като представи документи за поетите от третите лица задължения;

Когато участникът се позовава на капацитета на трети лица, посочва това в Част ІІ, Раздел В от ЕЕДОП и приложимите полета от Част ІV от ЕЕДОП. Участникът трябва да може да докаже, че ще разполага с техните ресурси, като представи документи за поетите от третите лица задължения.

**4.2**. На основание чл. 66, ал. 1 от ЗОП участникът може да използва подизпълнител/и, като следва да удостовери това в офертата си, както и дела от поръчката, който ще му/им възложи. В този случай той трябва да представи доказателство за поетите от подзипълнителя/ите задължения. Съгласно чл. 66, ал. 2 от ЗОП подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Съответствието с критериите за подбор се доказва с представяне на отделен ЕЕДОП за подизпълнителя/ите (чл 67, ал. 2 от ЗОП). Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. Съответната информация се попълва в Част ІV, Раздел В, т. 10 от ЕЕДОП.

**5.Допълнителни указания при попълване на ЕЕДОП**

**5.1**.В част II, Раздел А от ЕЕДОП, участниците посочват единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато участник в обществена поръчка е обединение, което не е юридическо лице, в част II, Раздел А от ЕЕДОП се посочва правната форма на участника (обединение/консорциум/друга), като в този случай се подава отделен ЕЕДОП за всеки един участник в обединението. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай че обединението не е регистрирано, участникът следва да извърши регистрацията по БУЛСТАТ след уведомяването му за извършеното класиране и преди подписване на договора за възлагане на настоящата обществена поръчка.

**5.2.**В частII,Раздел Б от ЕЕДОП се посочват името/ната и адреса/ите налицето/ата, упълномощено/и да представляват участника за целите на процедурата за възлагане на обществена поръчка.

**5.3.**В Част ІІІ, Раздел А участникът следва да предостави информация относно присъди за следните престъпления:

1. *Участие в престъпна организация* – по чл.321 и 321а от НК;
2. *Корупция* – по чл.301 – 307 от НК;
3. *Измама* – по чл.209 – 213 от НК;
4. *Терористични престъпления или престъпления, които са свързани с терористични дейности* – по чл.108а, ал.1 от НК;
5. *Изпиране на пари или финансиране на тероризъм* – по чл.253, 253а, или 253б от НК и по чл.108а, ал.2 от НК;
6. *Детски труд и други форми на трафик на хора* – по чл.192а или 159а – 159г от НК

**5.4**.В част ІІІ, Раздел Г участникът следва да предостави информация относно присъди за престъпления по чл.194 – 208, чл.213 – 217, чл.219 – 252 и чл.254а – 260 от НК.

Информация относно липсата или наличието на на обстоятелства за престъпления по чл.172 и чл.352 – 353е от НК се попълва в Част ІІІ, Раздел В, поле 1 от ЕЕДОП. При отговор „Да“ участникът посочва:

* Дата на влизане в сила на присъдата и фактическото и правното основание за постановяването й;
* Срока на наложеното наказание.

Когато тези изискванията се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата свързани с личното състояние, информацията относно изискванията по тях сепопълва в отделен ЕЕДОП за всяко лице или за някои от лицата. Когато се подава повече от един ЕЕДОП, обстоятелствата, свързани с критериййте за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

 При поискване от страна на Възложителя участниците са длъжни да представят информация относно правно-организационната форма, под която осъществяват дейността си, както и списък на всички задължени лица по смисъла на чл.54, ал.2 от ЗОП, независимо от наименованието на органите, в които участват, или длъжностите, които заема.

**Критерий за възлагане на поръчката**

Възложителят не разглежда техническите предложения на участниците, за които е установено, че не отговарят на изискванията за лично състояние и на критериите за подбор. Ценовото предложение на участник, чиято оферта не отговаря на изискванията на възложителя, не се отваря.

Всяко предложение, допуснато до оценка, отговарящо на изискванията на ЗОП и поставените от възложителя условия, ще се класира въз основа на критерий **най-ниска цена -** чл.70,ал.2,т.1 .

На първо място се класира участникът, предложил най-ниска цена. Останалите оферти заемат места в класирането по низходящ ред.

Съгласно чл. 72, ал. 1 от ЗОП, когато предложение в офертата на участник, свързано с цена, която подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

**Сключване на договор.Гаранция за изпълнение.**

1. Съгласно чл. 109 от ЗОП, възложителят определя за изпълнител на поръчката участник, за когото са изпълнени следните условия:

1.1. не са налице основанията за отстраняване от процедурата, освен в случаите по чл. 54, ал. 3 и чл. 56, ал. 3 от ЗОП;

1.2. отговаря на критериите за подбор.

1. Съгласно чл. 58 от ЗОП за доказване на липсата на основания за отстраняване участникът, избран за изпълнител, представя:

2.1. за обстоятелствата по чл. 54, ал. 1, т. 1 - свидетелство/а за съдимост;

2.2. за обстоятелството по чл. 54, ал. 1, т. 3 - удостоверение от органите по приходите и удостоверение от общината по седалището на възложителя и на участника;

2.3. за обстоятелството по чл. 54, ал. 1, т. 6 - удостоверение от органите на Изпълнителна агенция "Главна инспекция по труда";

1. Възложителят изисква от определения изпълнител да предостави гаранция, която да обезпечи изпълнението на договора. Гаранцията за изпълнение следва да е в размер на 3 % от стойността на договора за обществена поръчка без ДДС.

Съгласно чл. 111, ал. 5 от ЗОП гаранциите се предоставят в една от следните форми:

3.1. парична сума;

3.2. банкова гаранция;

3.3. застраховка, която обезпечава изпълнението чрез покритие на отговорността на изпълнителя.

Гаранцията по т. 3.1 или т.3.2 може да се предостави от името на изпълнителя за сметка на трето лице - гарант.

 Оределеният изпълнител избира сам формата на гаранцията за изпълнение.

Когато кандидатът или участникът избере да внесе гаранцията за участие по банков път, това следва да стане по следната сметка:

***Община Мадан***

*Банка:* ***””***

*Банков код (BIC):*

*Банкова сметка (IBAN):*

При представяне на гаранция в платежното нареждане или в банковата гаранция изрично се посочва договорът, за който се представя гаранцията.

Условията и сроковете за задържане или усвояване на гаранцията за изпълнение се посочени в проекта на договор по настоящата обществена поръчка.

**Провеждане на процедурата**

**1.Предоставяне на разяснения**

Съгласно чл. 180, ал. 1 от ЗОП, при **писмено** искане за разяснения по условията на обществената поръчка, направено до 5 дни, преди изтичането на срока за получаване на оферти, възложителят публикува в профила на купувача писмени разяснения в срок до три дни от получаване на искането.

Разяснения по искания, постъпили след срока по чл. 180, ал. 1 от ЗОП, **няма да бъдат публикувани на Профила на купувача**.

**2.Конфиденциалност**

Съгласно чл. 102, ал. 1 от ЗОП участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя.

Участниците не могат да се позовават на конфиденциалност по отношение на предложенията от офертите им, които подлежат на оценка. Тъй като критерият за възлагане на настоящата обществена поръчка е най-ниска цена, участниците не могат да се позоват на конфиденциалност по отношение на предлаганата от тях цена за изпълнение на поръчката и да изискват от възложителя да не я разкрива.

**3.Подаване на оферта на хартиен носител**

Съгласно чл. 47, ал. 1 от ППЗОП документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

3.1. Описание на офертата

Съгласно чл. 47, ал. 2 от ППЗОП документите се представят в запечатана непрозрачна опаковка, върху която се посочват:

 3.1.1. наименованието на участника, включително участниците в обединението, когато е приложимо;

 3.1.2. адрес за кореспонденция, телефон и електронен адрес;

 3.1.3. наименованието на поръчката.

Опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри“, който съдържа ценовото предложение на участника.

3.2. Документи по чл. 39, ал. 2 и ал. 3, т. 1 от ППЗОП:

3.2.1. при участник - обединение- копие от документ, от който да е видно правното основание за създаване на обединението, когато е приложимо;

3.2.2. документи за доказване на предприетите мерки за надеждност, когато е приложимо;

3.2.3. техническо предложение, съдържащо:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя;

в) декларация за съгласие с клаузите на приложения проект на договор;

г) декларация за срока на валидност на офертата;

д) декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо;

е) друга информация и/или документи, изискани от възложителя, когато това се налага от предмета на поръчката;

3.3. Приемане на оферти

Оферти се приемат всеки работен ден от 8:00 до 17:00 часа в Общинска администрация – гр. Мадан, ул. „Обединение” № 14, етаж 2, стая 201 „Канцелария на заместник-кмета”

Съгласно чл. 48, ал. 2 от ППЗОП при получаване на офертата върху опаковката се отбелязват поредният номер, датата и часът на получаването, за което на приносителя се издава документ.Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

3.4. Отваряне на оферти

Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. Преди отваряне на офертите упълномощените лица представят на комисията писмено пълномощно от законния/те представител/и на участника (в оригинал) с посочване на изричните действия, които лицето има право да извършва. Копие от пълномощното остава към досието на обществената поръчка.

**Процедура по обжалване**

**1.Решението** за откриване на процедурата подлежи на общалване пред КЗК относно неговата законосъобразност,включително за наличие на дискриминационни ,икономически, финансови, технически или квалификационни изисквания в обявлението,документацията или всеки друг документ, свързан с процедурата,от всяко заинтересувано лице в 10 – дневен срок при условие на чл.197, ал.1,т.1 от ЗОП.

**2.Официално наименование:**

 Комисия за защита на конкуренцията,

бул.Витоша № 18,

Република България 1000 София,

Тел.02 9884070 ,

 e-majl: cpcadmin@cpc.bg,

<http://www.cpc.bg>